钦定古今图书集成/历象汇编/庶征典/第089卷 > 宋一
## 钦定古今图书集成/历象汇编/庶征典/第089卷 > 宋一

### 太祖建隆元年旱

按：《宋史太祖本纪》：建隆元年八月“甲戌，命宰臣祷雨。
建隆二年，旱。”

按《宋史太祖本纪》，建隆二年六月壬子，祈雨。　按《五
行志》：“二年夏，京师旱，冬，又旱。”

建隆三年，旱。

按《宋史太祖本纪》，“三年三月癸亥，祷雨。己巳，大雨。四
月，赵、卫二州旱。五月甲子，幸相国寺祷雨。癸未，命使
检诸州旱。甲申，复幸相国寺祷雨。乙酉，齐博、德、相、霸
五州自春不雨，以旱减膳撤乐。七月，检河北旱。”　按
《五行志》：“三年，京师春夏旱，河北大旱，霸州苗皆焦仆。
又河南河中府、孟津、濮、郓、齐、济、滑、延、隰、宿等州并春
夏”不雨。

建隆四年，旱。

按《宋史太祖本纪》不载。　按《五行志》，四年，京师夏秋
旱，又怀州旱。

### 乾德元年旱

按《宋史太祖本纪》。乾德元年夏四月旱。甲申遍祷京
城祠庙。夕雨。五月壬子朔。祷雨京城。甲寅遣使祷雨
岳渎。七月丁丑。分命近臣祷雨。十二月甲寅。命近臣
祈雪　按《五行志》。冬京师旱。

乾德二年，旱。

按《宋史太祖本纪》：“二年三月丁酉，遣使祈雨于五岳。”

按：《五行志》：“正月京师旱，夏不雨”是。河南府、陕、虢、

麟、博、灵州旱，河中府旱甚。

乾德四年，旱。

按《宋史太祖本纪》。四年七月，“华州旱，免今年租。”　按
《五行志》：“春夏，京师不雨，江陵府、华州、涟水军旱，
乾德五年旱。”

按《宋史太祖本纪》。五年“七月己酉，免水旱灾户今年
租。”　按《五行志》。“正月京师旱，秋复旱。”

按：《十国春秋？南唐后主本纪》：“乾德五年，境内旱，宋饷
米麦十万石。”

### 开宝元年旱

按《宋史太祖本纪》。不载　按陆游《南唐书后主本纪》。
“开宝元年，境内旱。太祖赐米麦十万石。”

开宝二年，旱。

按《宋史太祖本纪》。不载。　按《五行志》。“开宝二年夏至
七月，京师不雨。”

开宝三年，旱。

按《宋史太祖本纪》。三年四月丁亥。幸寺观祷雨　按
五行志。“春夏京师旱。邠州夏旱。”

开宝五年，旱。

按《宋史太祖本纪》：“五年十二月乙酉朔，祈雪”　按《五
行志》：“春京师旱，冬又旱。”

开宝六年，旱。

按《宋史太祖本纪》。六年十二月壬午。命近臣祈雪
按《五行志》。冬京师旱。

开宝七年，旱。

按《宋史太祖本纪》，七年二月癸卯，命近臣祈雨。十一
月丁亥，秦晋旱。十二月辛亥，命近臣祈雪　按《五行
志》：“七年，京师春夏旱，冬又旱，河南府、晋、解州夏旱，滑
州秋旱。”

开宝八年，旱。

按《宋史太祖本纪》。八年三月己丑，命祈雨。　按《五行
志》：“八年春，京师旱。是岁关中饥，旱甚。”

### 太宗太平兴国二年旱

按《宋史太宗本纪》。不载。　按《五行志》。太平兴国二年
正月。京师旱。

太平兴国三年，旱。

按《宋史太宗本纪》。太平兴国三年春正月辛亥。命群
臣祷雨。夏四月乙卯朔。命群臣祷雨　按《五行志》。三
年春夏，京师旱。

太平兴国五年，旱。

按《宋史太宗本纪》不载。　按《五行志》：“五年夏，京师旱，
秋又旱。”

太平兴国六年，旱。

按《宋史太宗本纪》。“六年二月己卯。命宰臣祷雨。夏四
月辛未。幸太平兴国寺祷雨”　按五行志。六年春夏。
京师旱。

太平兴国七年，旱。

按《宋史太宗本纪》。七年三月乙巳。以旱分遣中黄门
遍祷方岳。　按《五行志》。“七年春。京师旱。孟、虢、绛、密、瀛、
卫、曹、淄州旱。”

太平兴国九年，旱。

按《宋史太宗本纪》不载。　按《五行志》：“九年夏，京师旱。
秋，江南大旱。”

### 雍熙二年旱

按《宋史太宗本纪》。雍熙二年十一月戊子。祷雪　按
《五行志》。二年冬。京师旱。

雍熙三年，旱。

按《宋史太宗本纪》。三年十一月丙戌。幸建隆观相国
寺祈雪　按《五行志》。三年冬。京师旱。

雍熙四年，旱。

按《宋史太宗本纪》。四年十二月壬寅。幸建隆观相国
寺祈雪　按《五行志》。四年冬。京师旱。

### 端拱二年旱

按《宋史太宗本纪》：端拱二年五月戊戌，以旱虑囚，遣
使决诸道狱，是夕雨。十月，以岁旱彗星谪见，诏曰：“朕
以身为牺牲，焚于烈火，亦未足以答谢天谴，当与卿
等审刑政之阙失，稼穑之艰难，恤物安人，以祈元祐。”

按：《五行志》：“二年五月，京师旱，秋七月至十一月旱。”

上忧形于色，蔬食致祷。是岁，河南莱、登、深、冀旱甚，民
多饥死，诏发仓粟贷之。

### 淳化元年旱

按《宋史太宗本纪》，“淳化元年四月庚戌，遣中使诣五
岳祷雨虑囚，遣使分决诸道狱。七月，开封、陈留、封丘、
酸枣、鄢陵旱，赐今年田租之半，开封特给复一年。京
师贵籴，遣使开廪，减价分粜。八月，以京兆、长安八县
旱，赐今年租十之六。十月，以干、郑二州，河南寿安等
十四县旱，州蠲今年租十之四，县蠲其税。是岁，开封”、
大名管内及许、沧、单、汝、干、郑等州，寿安、长安、天兴等
二十七县旱。　按《五行志》，元年正月至四月不雨，帝
蔬食祈雨。河南、凤翔、大名、京兆府，许、沧、单、汝干、郑、同
等州旱。

淳化二年，旱。

按《宋史太宗本纪》，二年闰二月戊寅，祷雨。三月己巳，
以岁蝗旱，祷雨弗应，手诏宰臣吕蒙正等，“朕将自焚
以答天谴。”翌日而雨，蝗尽死。十一月己酉，幸建隆观
相国寺祈雪。十二月癸未，大雨。是岁，大名、河中、绛、濮、
陕、曹、济、同、淄、单、德、徐、晋、辉、磁、博、汝、兖、虢、汾、郑、亳、庆、许、
齐、滨、棣、沂、贝、卫、青、霸等州旱。　按《五行志》：二年春，京
师“大旱。”

淳化三年，旱。

按《宋史太宗本纪》，“三年五月己酉，以旱遣使分行诸
路决狱，是夕雨”　按《五行志》：“三年春，京师大旱。冬，复
大旱。是岁，河南府、京东西、河北、河东、陕西及亳、建、淮、
扬等三十六州军旱。”

淳化四年，旱。

按《宋史太宗本纪》不载。　按《五行志》，“四年夏，京师不
雨，河南府、许、汝、亳、愲、商州旱。”

淳化五年六月，京师旱。

按《宋史太宗本纪》不载　按《五行志》云云。

### 至道元年旱

按《宋史太宗本纪》。至道元年二月“甲申，命宰相祷雨。
令川峡诸州瘗暴骸。戊戌，以旱虑囚，减流罪以下。丙
午，雨。”　按《五行志》：元年，京师春旱。

按：《文献通考》：“至道元年冬，无雪。”

至道二年，旱。

按《宋史太宗本纪》。二年三月丙寅。以京师旱。遣使祷
雨。戊辰。命宰臣祀郊庙社稷。祷雨。十二月。命宰相以
下百官。诣诸寺观祷雪　按《五行志》。二年春夏。京师
旱。

按《文献通考》：“二年冬，无雪。”

### 真宗咸平元年旱

按《宋史真宗本纪》。咸平元年“夏四月旱。壬辰祷白鹿
山。己酉遣使按天下吏民逋负悉除之。五月甲子，幸
大相国寺祈雨。升殿而雨。六月丙辰，以旱免开封府
二十五州军田租。”　按《五行志》：“元年春夏，京畿旱。又
江、浙、淮南、荆湖四十六军州旱。”

咸平二年，旱。

按《宋史真宗本纪》。二年闰三月丁亥。以久不雨。帝谕
宰相曰：“凡政有关失宜。相规以道。毋惜直言。”诏天下系囚。非十恶枉法及已杀人者死以下减一等。诏两
京诸路收瘗暴骸。营塞破冢。戊子。幸太一宫天清寺
祈雨。庚寅。罢有司营缮之不急者。诏中外臣直言极
谏。壬辰，雨。是岁江浙、广南、荆湖旱。　按《五行志》：二年
春，“京师旱甚。”又“广南西路、江浙、荆湖及曹单岚州、淮
阳军旱。”　按《礼志》：二年旱，诏有司祠雷师、雨师。内出
李邕祈雨法，以甲乙日择东方地作坛，取土造青龙，
长吏斋三日，诣龙所汲流水，设香案、茗果、糍饵，率群
吏乡老日再至祝酬，不得用音乐巫觋。雨足，送龙水
中。馀四方皆如之，饰以方色。大凡日干及“建坛取土
之里数、器之大小，及龙之修广，皆以五行成数焉。”诏
颁诸路。

咸平三年，旱。

按《宋史真宗本纪》，“三年二月戊辰，京畿旱，虑囚。癸酉，
大雨。”是岁，江南荆湖旱。　按《五行志》：“三年春，京师旱，
江南频年旱。”

咸平四年，旱。

按《宋史真宗本纪》：四年二月“丁未，祈雨。癸丑，决天下
狱。丁巳，幸大相国寺、上清宫祈雨。戊午，雨，帝方临轩
决事，霑服不御。”盖　按《五行志》：京畿正月至四月不
雨。

### 景德元年旱

按《宋史真宗本纪》。景德元年六月壬午。暑甚。罢京城
工役。遣使赐暍者药。闰月壬申。江南旱。遣使决狱。访
民疾苦。祠境内山川。　按《五行志》。景德元年。“京师夏
旱。人多暍死。”

景德二年，旱。

按：《宋史真宗本纪》：“景德二年九月庚戌，淮南旱。”
“景德三年旱。”

按《宋史真宗本纪》。不载　按《五行志》，景德三年京师
旱　按《礼志》，景德三年五月旱。以画龙祈雨法付有
司刊行。其法择潭洞或湫泺林木深邃之所。以庚辛
壬癸日刺史守令师耆老斋洁，先以酒脯告社令讫。
筑方坛二级，高二尺，阔一丈三尺。坛外二十步界以
白绳。坛上植竹枝，张画龙。其图以缣素，上画黑鱼，左
顾环以元龟十星，中为白龙，吐云黑色。下画水波，有
龟左顾，吐黑气如线，和金银朱丹饰龙形。又设皂旛，
刎鹅颈血置盘中，柳枝洒水龙上。俟雨足三日，祭以
一豭，取画龙投水中。

### 大中祥符元年正月戊辰幽州旱求市麦种许之

按：《宋史真宗本纪》云云。

大中祥符二年，旱。

按《宋史真宗本纪》。二年二月乙巳。幸大相国寺上清
宫祈雨。戊申。遣使祠太乙元冥。己酉雨。四月乙未。河
北旱。遣使祠北岳。五月陕西旱。遣使祷太平宫、后土、
西岳、河渎诸祠　按《五行志》。二年春夏京师旱。河南
府及陕西路潭邢州旱。　按《礼志》。“二年旱。遣司天少
监史序祀元冥五星于北郊。除地为坛望告。已而雨
足。遣”官报谢及社稷。初，学士院不设配位，及是问礼
官，言：“祭必有配，报如常祀，当设配坐。”又诸神祠、天齐、
五龙用中祠，祆祠、城隍用羊一，八笾八、豆。旧制，不祈
四海，帝曰：“百谷之长，润泽及物，安可阙礼？”特命祭之。
大中祥符三年，旱。

按《宋史真宗本纪》。大中祥符三年八月辛亥。以江南
旱。诏转运使决狱。是岁淮南旱。　按《五行志》。三年夏，
京师旱。江南诸路。宿州、润州旱。

大中祥符四年，旱。

按：《宋史真宗本纪》：“大中祥符四年五月辛卯，京兆旱，
诏赈之。”

大中祥符五年，旱。

按：《宋史真宗本纪》：“五年五月辛未，江淮、两浙旱，给占
城稻种，教民种之。八月庚戌，淮南旱，减运河水灌民
田，仍宽租限，州县不能存恤致民流亡者，罪之。”
大中祥符八年旱。

按《宋史真宗本纪》：“八年二月癸酉，祈雨。”　按《五行志》：
“八年，京师旱。”

大中祥符九年，旱。

按《宋史真宗本纪》。九年八月戊子，以旱罢秋宴。九月
庚戌，以不雨罢重阳宴。丁巳，诏以旱蝗得雨。宜务稼
省事及罢诸营造　按《五行志》：九年秋，京师旱，大名
府、澶州、相州旱。

### 天禧元年旱

按《宋史真宗本纪》，天禧元年三月辛丑，以不雨祷于
四海。壬寅不雨，罢上巳宴　按《五行志》：元年，京师春
旱，秋又旱。夏，陜西旱。

天禧二年，旱。

按：《宋史真宗本纪》：“二年，陕西旱，赈之。”

天禧四年，旱。

按《宋史真宗本纪》不载。　按《五行志》：四年春，利州路
旱。夏，京师旱。

### 仁宗天圣二年春不雨

按《宋史仁宗本纪》不载　按《五行志》云云。

按《文献通考》：“八年辛未，开封府言，阳武等一十三县
大旱伤苗。”

按：此条原本载于二年之后，六年之前，则非八年可知。又年下无月，恐系二年八月之事，故附编于此。元脱脱作《宋史志》多采。《通考》此条不录，亦因其错误阙之也。

天圣三年，旱。

按：《宋史仁宗本纪》：“三年八月辛未，蠲陕西州军旱灾
租赋。”

天圣五年，旱。

按《宋史仁宗本纪》。“五年五月京畿旱。六月甲戌，祈雨
于玉清昭应宫开宝寺。丙子，诏决畿内系囚。丁丑雨。
癸未，罢诸营造之不急者。十一月丁酉朔。以陕西旱
蝗。减其民租赋。”是岁华州旱。　按《五行志》。五年夏秋
大旱。

天圣六年四月，不雨。

按《宋史仁宗本纪》不载　按《五行志》云云。

天圣九年，旱。

按：《宋史仁宗本纪》：“天圣九年十一月己丑，祈雪于会
灵观。”

### 明道元年旱

按《宋史仁宗本纪》。“明道元年三月戊戌。以江淮旱。遣
使与长吏录系囚。流以下减一等。杖笞释之”　按《五
行志》。元年五月，畿县久旱伤苗。

明道二年，旱。

按《宋史仁宗本纪》。二年七月戊子。诏以蝗旱去尊号
“睿圣文武”四字。告天地宗庙。仍令中外直言阙政
按《文献通考》，明道二年，南方大旱。种饷皆绝。人多流
亡。因饥成疫。死者十二三。官作粥糜以饲之。得食辄
死。

### 景祐三年旱

按《宋史仁宗本纪》不载。　按《五行志》：景祐三年六月，
“河北久旱，遣使诣北岳祈雨。”

景祐四年，旱。

按，《宋史仁宗本纪》：“四年五月乙卯，以旱，遣使决三京
系囚。”

### 庆历元年旱

按《宋史仁宗本纪》不载。　按《五行志》，庆历元年九月
“丁未朔，遣官祈雨。”

庆历二年，旱。

按《宋史仁宗本纪》不载。　按《五行志》，二年六月，祈雨，
庆历三年，旱。

按《宋史仁宗本纪》。三年四月丙辰。以春夏不雨。遣使
祠祷于岳渎。五月庚辰。祈雨于相国寺会灵观　按
《五行志》。三年。遣使诣岳渎祈雨。

庆历四年，旱。

按，《宋史仁宗本纪》：“四年三月癸亥，以旱，遣内侍祈雨。”

按，《五行志》：“四年三月丙寅，遣内侍两浙、淮南、江南。”

祠庙祈雨。

庆历五年，旱。

按《宋史仁宗本纪》：“五年二月癸卯，以久旱，诏州县毋
得淹系刑狱。辛亥，祈雨于相国天清寺会灵祥源观。
乙卯，谢雨。”

庆历六年，旱。

按《宋史仁宗本纪》。“六年六月丙寅。以久旱民多暍死。
命京城增凿井”三百九十　按《五行志》。“六年四月壬
申，遣使祈雨。”

庆历七年，旱。

按《宋史仁宗本纪》，“七年三月丁亥，以旱罢大宴。癸巳，
诏避正殿，减常膳，许中外臣僚实封条上三事。辛丑，
祈雨于西太乙宫，及还遂雨。”夏四月丁未，谢雨　按
《五行志》：“七年正月，京师不雨。二月丙寅，遣官岳渎祈
雨。”

按《通鉴纲目》：七年二月大旱，诏求直言。三月，贾昌朝、
吴育免。昌朝、吴育议不协，论者多不直昌朝。时方悯
雨，昌朝引汉册免三公故事乞罢。御史中丞高若讷
上言：“大臣喧争为不肃，故雨不时若。”于是昌朝出判
大名，育出知许州，帝祷于西太乙宫。是时日方炎赫，
帝却盖不御，及还而雨大浃。

### 皇祐元年旱

按《宋史仁宗本纪》不载。　按《五行志》：皇祐元年五月
“丁未，遣官祈雨。”

皇祐二年，旱。

按：《宋史仁宗本纪》：“二年三月，遣官祈雨。”

皇祐三年，旱。

按《宋史仁宗本纪》。三年五月“庚戌。以恩、冀州旱。诏长
吏决系囚。”　按《五行志》。“三年恩冀诸州旱。三月分遣
朝臣诣天下名山大川祠庙祈雨皇祐四年旱。

按《宋史仁宗本纪》，不载。　按《五行志》：四年十二月己
丑，雪。初，帝以愆亢，责躬减膳，每见辅臣，忧形于色。庞
籍等因言：“臣等不能燮理阴阳，而上烦陛下责躬引
咎，愿守散秩，以避贤路。”帝曰：“是朕诚不能感天，而惠
不能及民，非卿等之过也。”是夕乃得雪。

皇祐五年，旱。

按：《宋史仁宗本纪》：“五年十月丁巳，诏以蝗旱，命监司
谕亲民官上民间利害。”

### 至和二年旱

按《宋史仁宗本纪》。至和二年三月。以旱。除畿内民逋
刍。及去年秋逋税。罢营缮诸役。　按《五行志》。至和二
年四月甲午。遣官祈雨。

### 嘉祐二年旱

按：《宋史仁宗本纪》：“嘉祐三年七月，以夔州路旱，遣使
安抚。”

嘉祐五年，旱。

按《宋史仁宗本纪》不载。　按《五行志》：“五年，梓州路夏
秋不雨。”

嘉祐七年，旱。

按《宋史仁宗本纪》：“七年三月甲子，以旱，罢大宴。乙丑，
祈雨于西太乙宫。”

### 英宗治平元年旱

按《宋史英宗本纪》，治平元年四月甲午，祈雨于相国
天清寺醴泉观。　按《五行志》：“元年春，京师逾时不雨，
郑滑蔡汝颍曹濮洺磁晋耀登等州，河中府、庆成军
旱。”

治平二年，旱。

按《宋史英宗本纪》不载。　按《五行志》：二年春，不雨。
治平四年，神宗即位，旱。

按《宋史神宗本纪》：“治平四年正月即位，五月辛巳，以
久旱，命宰臣祷雨，十一月戊子，分命宰臣祈雪。”

### 神宗熙宁元年旱

按《宋史神宗本纪》。熙宁元年春正月丁丑。以旱减天
下囚罪一等。杖以下释之。壬辰。幸寺观祈雨。夏四月
戊申。命宰臣祷雨。十一月癸未。命宰臣祷雪。十二月
己亥朔。命宰臣祷雪　按《礼志》。“熙宁元年正月。帝亲
幸寺观祈雨。仍令在京差官分祷。各就本司先致斋
三日。然后行事。诸路择端诚修洁之士。分祷海镇岳
渎名山大川，洁斋行事，毋得出谒宴饮、贾贩及诸烦
扰，令监司察访以闻。”“诸路神祠灵迹寺观，虽不系祀
典，祈求有应者，并委州县差官洁斋致祷。”已而雨足，
复幸西太乙宫报谢。

熙宁二年，旱。

按《宋史神宗本纪》。“二年三月丙戌。命宰臣祷雨。乙未。
以旱虑囚。四月戊申。宰臣富弼、曾公亮以旱上表待
罪。诏不允”　按《五行志》。二年三月旱甚。

熙宁三年，旱。

按《宋史神宗本纪》。三年八月丙寅。以旱虑囚。死罪
下逓减一等。杖笞者释之。以卫州旱。令转运使赈恤。
仍蠲租赋。是岁赈河北陕西旱饥。除民租　按《五行
志》。三年诸路旱。六月畿内旱。八月卫州旱。

熙宁四年，旱。

按：《宋史神宗本纪》：“熙宁四年二月丁丑，祷雨。”

熙宁五年，旱。

按《宋史神宗本纪》。不载。　按《五行志》，五年五月，“北京
自春至夏不雨。”

熙宁六年，旱。

按《宋史神宗本纪》：“六年五月戊申，祷雨。七月己酉，祷
雨。九月戊辰，诏祷雨决狱。”

熙宁七年，旱。

按《宋史神宗本纪》，“七年二月己丑，祷雨。三月癸卯，以
旱避殿减膳。乙丑，诏以灾异求直言。夏四月癸酉，以
旱罢方田。是日雨。”　按《五行志》：七年，“自春及夏，河北、
河东、陕西、京东西、淮南诸路久旱。九月，诸路复旱，时
新复洮、河亦旱，羌户多殍死。”

熙宁八年，旱。

按《宋史神宗本纪》，八年正月己未，洮西安抚司以岁
旱，请为粥以食羌户饥者。　按《五行志》：八年四月，真
定府大旱。八月，淮南、两浙、江南、荆湖等路旱。

熙宁九年，旱。

按《宋史神宗本纪》不载。　按《五行志》：九年八月，河北、
京东、京西、河东、陕西旱。

熙宁十年，旱。

按《宋史神宗本纪》，十年七月甲寅祷雨　按《五行志》，
十年春诸路旱。　按《礼志》，十年四月，以夏旱内出蜥
蜴。祈雨法捕蜥蜴数十，纳瓮中渍之，以杂木叶。择童
男十三岁下，十岁上者二十八人，分两番，衣青衣，以
青饰面及手足，人持柳枝，霑水散洒，昼夜环绕。咒曰：
“蜥蜴蜥蜴，兴云吐雾，雨令滂沱，令汝归去雨足。”
按《东轩笔录》：“熙宁十年，京师旱，上焦劳甚，枢密副使王韶言：‘昔桑弘羊为汉武帝笼天下之利，是时卜式
乞烹弘羊以致雨。今市易务裒剥，民利倍于弘羊，而
比来官吏失于奉行者，多至黜免。今之大旱，皆由吕
嘉问作法害人，以致和气，不召，臣乞烹嘉问以谢天
下，宜甘泽之可致也’。”

### 元丰二年旱

按《宋史？神宗本纪》，不载。　按《五行志》，元丰二年春，河
北、陕西、京东西诸郡旱。　按《梁焘传》，焘历检详枢密
五方文字，元丰时久旱，上书论时政曰：“陛下日者闵
雨，靖惟政事之阙，惕然自责。丁卯发诏，癸酉而雨。是
上天顾听陛下之德言，而喜其有及民之意也。当四
方仰雨十月之久，民刻于新法，嗷嗷如焦，而京师尤
甚。阛”阓细民，罔不失职，智愚相视，日有大变之忧。陛
下既惠以诏旨，又施之行事，讲除刻文蠲捐缗钱等，
一日之间，欢声四起，距诞节三日而膏泽降。是天以
雨寿陛下之万年，感圣心于大寤，有以遂其仁政也。
然法令乖戾，为毒于民者所变，才能万一人心之不
解，故天意亦未释，而雨不再施。陛下亦以此为戒而
夙夜应之乎？今陛下之所知者，市易事耳。法之为害，
岂特此耶？曰“青苗钱也，助役钱也，方田也，保甲也，淤
田也”，兼是数者，而天下之民被其害。青苗之钱未及
偿，而责以免役；免役之钱未暇入，而重以淤田；淤田
方下而复有方田；方田未息而迫以保甲。是徒扰百
姓，使不得少休于圣泽。其“为害之实，虽一有言之者，
必以下主吏，主吏妄报以无是，则从而信之，恬不复
问，而反坐言者，虽间遣使循行，而苟且宠禄，巧为妄
诞，成就其事。至请遍行其法，上下相隐，习以成风。臣
谓天下之患，不患祸乱之不可去，患朋党蒙蔽之俗
成，使上不得闻所当闻，故政日以敝，而祸乱卒至也。
陛下可不深思其故乎？”疏入，不报。

元丰三年，旱。

按《宋史神宗本纪》。三年二月丁巳。命辅臣祷雨　按
《五行志》。三年春。西北诸路旱。

元丰五年，旱。

按《宋史神宗本纪》。不载　按《五行志》云云。

元丰六年，旱。

按《宋史神宗本纪》。“六年五月庚寅，以旱虑囚。”　按《五
行志》。六年夏，畿内旱。

### 哲宗元祐元年旱

按《宋史哲宗本纪》。元祐元年“正月丙辰，久旱。幸相国
寺祈雨。夏四月辛卯。诏诸路旱伤蠲其租。壬辰，以旱
虑囚。”十二月“戊申。诏以冬温无雪。决系囚。”　按《五行
志》：元祐元年“春诸路旱。正月，帝及太皇太后车驾分
日诣寺观祷雨。是冬复旱。”

元祐二年，旱。

按《宋史哲宗本纪》：“二年四月辛卯，诏冬夏旱暵，海内
被灾者，广避殿减膳，责躬思过，以图消复。己亥，太皇
太后以旱权罢受册祷。癸卯，雨。”　按《五行志》：二年春
旱。

元祐三年，旱。

按《宋史哲宗本纪》不载。　按《五行志》，“三年秋，诸路旱，
京西、陕西尤甚。”

元祐四年，旱。

按《宋史哲宗本纪》。四年三月丁亥。以不雨。罢春宴。癸
巳。录囚。四月乙巳。吕大防等以久旱求罢不允　按
《五行志》。“四年春。京师及东北旱。罢春宴。”

元祐五年，旱。

按《宋史哲宗本纪》：“五年二月辛丑，以旱罢修黄河。癸
卯，祷雨岳渎。夏四月甲辰，吕大防等以旱求退，不允。
丁巳，诏以旱避殿减膳，罢五月朔文德殿视朝。是岁，
东北旱。”

元祐八年秋，旱。

按：《宋史哲宗本纪》不载　按《五行志》云云。

### 绍圣元年旱

按《宋史哲宗本纪》。绍圣元年四月丙午，以旱诏恤刑。
十一月壬子，以冬温无雪。决系囚。十二月庚辰。命诸
路祈雪　按《五行志》：元年春旱。疏决四京畿县囚。
绍圣三年旱。

按《宋史哲宗本纪》不载。　按《五行志》：“绍圣三年，江东
大旱，溪河涸竭。”

绍圣四年，旱。

按《宋史哲宗本纪》。四年五月辛酉。以皇太妃服药及
亢旱。决四京囚。是岁。两浙旱饥。诏行荒政。移粟赈贷。
出宫女二十四人按《五行志》。四年夏。两浙旱。

### 元符元年东南旱

按：《宋史哲宗本纪》不载　按《五行志》云云。

元符二年，旱。

按《宋史哲宗本纪》。二年三月乙丑。祈雨。四月丁亥。以
旱减四京囚罪一等。杖以下释之　按《五行志》。二年
春。京畿旱。

====徽宗建中靖国元年旱====按《宋史徽宗本纪》，“建中靖国元年，江淮、两浙、湖南、福
建旱。”　按《五行志》：“元年，衢、信等州旱。”

### 崇宁元年旱

按：《宋史徽宗本纪》：“崇宁元年，江、浙、熙、河、漳、泉、潭、衡、郴
州、兴化军旱。”

### 大观元年旱

按：《宋史徽宗本纪》：“大观元年，秦凤旱。”

大观二年，旱。

按《宋史徽宗本纪》不载。　按《五行志》：“二年，淮南江东
西诸路大旱，自六月不雨至于十月。”

大观三年，旱。

按：《宋史徽宗本纪》：“三年，江淮、荆、浙、福建旱，发粟赈之，
蠲其赋。”

### 政和元年旱

按《宋史徽宗本纪》：“政和元年四月丁巳，以淮南旱，降
囚罪一等，徒以下释之。”　按《五行志》：“元年，淮南旱，
政和三年，江东旱。”

按：《宋史徽宗本纪》云云。

政和四年，旱。

按《宋史徽宗本纪》不载。　按《五行志》：“四年旱，诏赈德
州流民。”

### 宣和元年旱

按《宋史徽宗本纪》：“宣和元年，京西饥，淮东大旱，遣官
赈济。”　按《五行志》：“元年二月，诏汝、颍、陈、蔡州饥民流
移，常平官勒停。秋，淮南旱。”

宣和二年，淮南旱。

按：《宋史徽宗本纪》云云。

宣和四年，旱。

按《宋史徽宗本纪》。“四年二月丙申，以旱祷于广圣宫，
即日雨。”　按《五行志》：四年东平府旱。

宣和五年，旱。

按《宋史徽宗本纪》：“五年，秦凤旱，河北、京东、淮南饥，遣
官赈济。”　按《五行志》：“五年夏，秦凤路旱，是岁燕山府
路旱。